| Sínfilos*Symphyla* |
| --- |
| *Scutigerella immaculata*
Sínfilo de especie descoñecidaSínfilo de especie descoñecida |
| Clasificación científica |
| 

|  |  |
| --- | --- |
| Reino: | Animalia |
| Subreino: | Eumetazoa |
| Superfilo: | Ecdysozoa |
| Filo: | Arthropoda |
| Subfilo: | Myriapoda |
| Clase: | **Symphyla**Ryder, 1880 |

 |
| Familias |
| * *Scutigerellidae*
* *Scolopendrellidae*
 |

A dos **sínfilos** (*Symphyla*) é unha clase artrópodos mandibulados do subfilo dos miriápodos, similares aos insectos nalgúns aspectos, pero con moitos caracteres que os diferencian destes.

De pequeno tamaño (de 0,5 a 8 mm de lonxitude), habitan en lugares húmidos. Coñécense entre 160 e 200 especies.

Son de corpo brando e posúen 12 pares de patas.

Diferéncianse doutros miriápodos por presentaren un segundo par de maxilas fusionadas nun labio complexo (o que, por outra parte, aseméllaos a algúns insectos primitivos).

Características
---------------

Os sínfilos son de cor branca, aspecto fráxil e delicado, co corpo constituído, como nos demás miriápodos, por dous tagmas ou rexións: cabeza e tronco.

A cabeza posúe un par de antenas, un par de órganos de Tömösvary, un par de mandíbulas e dous pares de maxilas, o segundo deles coas maxilas fusionadas entre si para formaren un labio. Na cabeza desembocan tamén os espiráculos (un par) das traqueas.

O tronco presenta de 15 a 22 placas tergais, estando os esternitos moi reducidos. 
Posúen 12 pares de patas de catro artellos, aínda que, ao naceren, contan tan só con seis pares.

O tronco termina nun par de fierias, unhas estruturas cónicas que segregan seda. Os gonóporos (poros xenitais) desembocan no terceiro segmento.

Carecen de ollos, e as súas longas antenas sérvenlles como órganos dos sentidos. Presentan varias características que os asemellan aos insectos máis primitivos, como o labio dormado poa fusión do segun dos par de maxilas, un número idéntico de segmentos na cabeza e certas características das patas.

Bioloxía e ecoloxía
-------------------

Os sínfilos son dioicos (é dicir, teñen os sexos separados). A fecundación é externa; as crías nacen con seis pares de patas e en sucesivas mudas van engadindo novos segmentos ao tronco.

Habitan en lugares húmidos, como o interior do solo, a follaxe caída, o humus, nos musgos, baixo pedras, en troncos podres, covas, etc. Son saprófagos ou herbívoros; estes útimos poden seren daniños para a agricultura.

Taxonomía
---------

### Descrición

A clase foi descrita por primeira vez en 1880 polo zoólogo e embriólogo estadounidense John A. Ryder.

### Etimoloxía

O nome científico *Symphyla* (substantivo neutro plural) está formado polos elementos do latín científico *sym-* e *-phyla*, tirados do elemento do grego antigo συν- *syn-*, derivado do adverbio σύν *sýn*, 'xuntos', e da voz grega φυλή *phylḗ*, 'tribo', 'grupo', respectivamente, facendo alusión ás caracerísticas compartidas por estes miriápodos cos insectos.

### Clasificación

Segundo o NCBI e outras bases de datos zoolóxicas, a clase divídese en dúas familias que comprenden os tres xéneros que se indican.

**Clase *Symphyla***

* Familia *Scolopendrellidae*
	+ Xénero *Symphylella*
* Familia *Scutigerellidae*
	+ Xénero *Hanseniella*
	+ Xénero *Scutigerella*

Notas
-----

1. ↑  Brusca, R. C. & Brusca, G. J. (2005): *Invertebrados*, 2ª edición. Madrid: McGraw-Hill-Interamericana. ISBN 0-87893-097-3.
2. ↑  Chapman, A. D. (2009): *Numbers of Living Species in Australia and the World*, 2nd edition. Australian Biodiversity Information Services ISBN 978-0-6425-6861-8.
3. ↑  C. Gillott (2005). *Entomology, 3rd Edition*. Springer Verlag. ISBN 1-4020-3182-3.
4. ↑  "Garden Symphylans". *Integrated Pest Management on Peppermint-IPMP3.0*. Oregon State University. Arquivado dende o orixinal o 03-08-2007. Consultado o 23-03-2017.
5. ↑  Barrientos, J. A. (ed.) (2004): *Curso práctico de entomología*. Alicante: Asociación Española de Entomología. ISBN 84-490-2383-1.
6. ↑  Symphyla no *Merriam-Webster Dictionary*.
7. ↑  Symphyla no NCBI.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Sínfilos*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Sínfilos Modificar a ligazón no Wikidata*** |

### Bibliografía

* Barber, A. D. (2009): "Littoral myriapods. A review". *Soil Organisms* **81** (3): 735-760.
* Brusca, R. C. & G. J. Brusca (2005): *Invertebrados*. 2ª ed. Madrid: McGraw-Hill Interamericana de España. ISBN 978-84-486-0246-8.
* Edwards, C. A. (1990): "Symphyla" en: Daniel L. Dindal, ed. *Biology Guide*. Nova York: John Wiley & Sons. ISBN 978-0-4710-4551-9, pp. 891–910.
* Rupppert, E. E.; R. S. Fox & R. D. Barnes (2004): *Invertebrate Zoology* 7ª ed. Stamford, Connecticut (EE.UU.): Brooks/Cole. ISBN 0-03-025982-7.
* Scheller, U. (1982): "Symphyla" en: Sybil P. Parker, ed. *Synopsis and Classification of Living Organisms*. Nova York: McGraw-Hill ISBN 978-0-0707-9031-5, pp. 688–689.

### Outros artigos

* Quilópodos
* Diplópodos
* Paurópodos

### Ligazóns externas

* Symphyla na ADW.
* Symphyla na EOL.
* Symphyla en Fauna Europaea.
* Symphyla no NCBI.

|  |  |
| --- | --- |
| Control de autoridades | 
* Wd: Q244147
* BRE: 3663377
* EBID: ID
* MAG: 2777071459

 |

|  |  |
| --- | --- |
| Identificadores taxonómicos | 
* ADW: Symphyla
* BugGuide: 16496
* Dyntaxa: 4000071
* EOL: 6560
* EPPO: 1SYMPC
* FE: 11622
* FE-New: ID
* Fossilworks: 294419
* GBIF: 849
* iNaturalist: 84638
* IRMNG: 1461
* ITIS: 154408
* NCBI: 61986
* Soortenregister: 143193
* uBio: 582676
* WoRMS: 394515

 |

|  |  |
| --- | --- |
| Identificadores | 
* UMLS: C1093780

 |